Adolphus Eichmann
Otto Adolphus Eichmann (natus Salingiaci die 19 Martii 1906; Ramlae Israelis supplicio affectus die 31 Maii 1962) fuit vir militaris et nazista qui magnam partem in holocausto habuit, id est in stragibus Iudaeorum inter tyrannidem nazistarum. Inter alia Conventui Wannsee, inter quem quindecim duces nazistae die 20 Ianuarii 1942 Iudaeorum holocaustum ordinaverunt, interfuit Otto Adolphus Eichmann. Post secundum bellum mundanum Eichmann ex Germania in Argentinam profugit, ubi multos annos quietus vixit; sed anno 1960, milites Israelitae eum invenerunt et deprehenderunt. In ius vocatus propter horrenda delicta die 15 Decembris 1961 capite damnatus est, et die 31 Maii 1962 supplicio affectus.